KOMISJONI MÄÄRUS (EÜ) nr 2497/2001,

19. detsember 2001,

millega avatakse teatavate Horvaatia Vabariigist pärit kalade ja kalandustoodete ühenduse tariifikvoodid ja sätestatakse nende haldamine

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. novembri 2001. aasta määrust (EÜ) nr 2248/2001 ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelise stabiliseerimis- ja assotsieerimislepingu ning Euroopa Ühenduse ja Horvaatia Vabariigi vahelise vahelepingu teatava rakenduskorra kohta,1 eriti selle artikleid 4 ja 5,

ning arvestades järgmist:

1) Nõukogu sõlmib ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahel stabiliseerimis- ja assotsieerimislepingu, (edaspidi "stabiliseerimis- ja assotsieerimisleping").

2) Kuni stabiliseerimis- ja assotsieerimislepingu ratifitseerimiseks ja jõustumiseks vajaliku menetluse lõpetamiseni sõlmib nõukogu ühelt poolt Euroopa Ühenduse ja teiselt poolt Horvaatia Vabariigi vahel kaubandust ja kaubandusküsimusi käsitleva vahelepingu (edaspidi "vaheleping"), mida hakatakse kohaldama alates 1. jaanuarist 2002.

3) Vahelepingus ning stabiliseerimis- ja assotsieerimislepingus sätestatakse, et teatavaid Horvaatiast pärit kalu ja kalandustooteid võib ühendusse importida ühenduse tariifikvootide piires ja kohaldades tollimaksu vähendatud või nullmäära.

4) Vahelepingus ning stabiliseerimis- ja assotsieerimislepingus sätestatud tariifikvoodid kehtestatakse aastaks ja neid uuendatakse määramata tähtajaks; komisjon peaks vastu võtma ühenduse tariifikvootide avamise ja haldamise rakendusmeetmed.

5) Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik,2 viimati muudetud määrusega (EÜ) nr 993/2001,3 kodifitseeritakse tollideklaratsioonide kuupäevade järjekorras kasutatavate tariifikvootide haldamiseeskirjad.

6) Eelkõige tuleks hoolitseda selle eest, et kõikidele ühenduse importijatele oleks tagatud võrdne ja pidev ligipääs nimetatud tariifikvootidele ning et nende kvootide jaoks ettenähtud määrasid kohaldataks järjepidevalt kogu kõnealuste toodete impordi suhtes kõikidesse liikmesriikidesse kuni kvootide ammendumiseni. Miski ei takista liikmesriike kasutamast kvoodimahtusid vastavalt tegelikule impordile, et tagada nimetatud kvootide ühise haldamise tõhusus. Selline haldusmeetod nõuab siiski liikmesriikide ja komisjoni tihedat koostööd ning komisjonil peab eelkõige olema võimalik jälgida kvootide ammendamise ulatust ja teavitada sellest liikmesriike; kiiruse ja tulemuslikkuse huvides peaks liikmesriikide ja komisjoni vaheline teabevahetus toimuma niipalju kui võimalik telemaatilise ühenduse teel.

7) Käesolevat määrust tuleks hakata kohaldama alates vahelepingu jõustumisest või esialgse kohaldamise kuupäevast ja selle kohaldamist tuleks jätkata ka pärast stabiliseerimis- ja assotsieerimislepingu jõustumist.

8) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Kui Horvaatiast pärit ja lisas loetletud tooted suunatakse ühenduses vabasse ringlusse ja neile on lisatud vahelepingu ning stabiliseerimis- ja assotsieerimislepingu päritoluprotokollis ettenähtud päritolutõend, kohaldatakse nende suhtes tollimaksu vähendatud või nullmäära kõnealuses lisas täpsustatud ühenduse iga-aastaste tariifikvootide mahus ja piires.

2. Käesolevas artiklis osutatud tariifikvoote haldab komisjon vastavalt määruse (EMÜ) nr 2454/93 artiklitele 308a-308c.

3. Iga liikmesriik tagab kõnealuste toodete importijatele võrdse ja jätkuva võimaluse kasutada tariifikvoote seni, kuni asjakohase kvoodi järelejäänud maht seda võimaldab.

4. Liikmesriikide ja komisjoni vaheline teabevahetus tariifikvootide haldamise kohta toimub niipalju kui võimalik telemaatilise ühenduse teel.

Artikkel 2

Liikmesriigid ja komisjon teevad tihedat koostööd, et tagada käesoleva määruse täitmine.

Artikkel 3

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolevat määrust hakatakse kohaldama alates 1. jaanuarist 2002 ja selle kohaldamist jätkatakse ka pärast stabiliseerimis- ja assotsieerimislepingu jõustumist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. detsember 2001

Komisjoni nimel

komisjoni liige

Frederik BOLKESTEIN

1 EÜT L 304, 21.11.2001, lk 1.

2 EÜT L 253, 11.10.1993, lk 1.

3 EÜT L 141, 28.05.2001, lk 1.

LISA

Koondnomenklatuuri tõlgenduseeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud CN-koodide raames. Kui osutatud on ex CN-koodidele, tuleb soodustuskava kindlaks määrata CN-koodi ja vastava kirjelduse kohaldamisega.

Jrk nr CN-kood TARICi alamrubriik Kirjeldus Aasta kvoodimaht Tollimaksumäär

09.1581 0301 91 10 Forell (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache and Oncorhynchus chrysogaster): elus; värsked või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid 30 tonni Tollimaksuvaba

0301 91 90

0302 11 10

0302 11 90

0303 21 10

0303 21 90

0304 10 11

ex 0304 10 19 40

ex 0304 10 91 10

0304 20 11

ex 0304 20 19 50

ex 0304 90 10 11, 17, 40

ex 0305 10 00 10

ex 0305 30 90 50

0305 49 45

ex 0305 59 90 61

ex 0305 69 90 61

09.1582 0301 93 00 Karpkala: elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid 210 tonni Tollimaksuvaba

0302 69 11

0303 79 11

ex 0304 10 19 30

ex 0304 10 91 20

ex 0304 20 19 40

ex 0304 90 10 16

ex 0305 10 00 20

ex 0305 30 90 60

ex 0305 49 80 30

ex 0305 59 90 63

ex 0305 69 90 63

09.1583 ex 0301 99 90 80 Merikogerlased (Dentex dentex ja Pagellus spp.): elus; värsked või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid 35 tonni Tollimaksuvaba

0302 69 61

0303 79 71

ex 0304 10 38 80

ex 0304 10 98 77

ex 0304 20 95 50

ex 0304 90 97 82

ex 0305 10 00 30

ex 0305 30 90 70

ex 0305 49 80 40

ex 0305 59 90 65

ex 0305 69 90 65

09.1584 ex 0301 99 90 23, 28 Kiviahven (Dicentrarchus labrax): elus; värske või jahutatud; külmutatud; kuivatatud, soolatud või soolvees, suitsutatud; fileed ja muu kalaliha; inimtoiduks kõlblik kalajahu, -pulber ja -graanulid 550 tonni Tollimaksuvaba

0302 69 94

ex 0303 77 00 10

ex 0304 10 38 85

ex 0304 10 98 79

ex 0304 20 95 60

ex 0304 90 97 84

ex 0305 10 00 40

ex 0305 30 90 80

ex 0305 49 80 50

ex 0305 59 90 67

ex 0305 69 90 67

09.1585 1604 13 11 Töödeldud või konserveeritud sardiinid 180 tonni 6 %

1604 13 19

ex 1604 20 50 10, 19

09.1586 1604 16 00 Töödeldud või konserveeritud anšoovis 40 tonni 12,5 %

1604 20 40